**Nota explicativă**

**la situațiile financiare**

***1. Date generale***

1.1. Certificat de înregistrare a entității, eliberat de Agenția Servicii Publice.

Număr de înregistrare XXXXXXXXXXXXX

Data înregistrării 02.02.2017

Seria MD Număr XXXXXXX

1.2. Capitalul social a fost înregistrat la 2 februarie 2023-5 și constituie 10 105 400 lei.

1.3. Entitatea desfășoară următoarele activități care nu necesită licență:

* fabricarea produselor;
* prestarea serviciilor inclusiv leasing operațional;
* comercializarea produselor și a mărfurilor.

1.4. Numărul mediu al personalului în perioada de gestiune - 202 persoane, inclusiv pe categorii:

* personal administrativ - 12 persoane;
* personal încadrat în activitatea de distribuire - 25 persoane;
* personal încadrat în procesul de fabricare a produselor și prestare a serviciilor - 118 persoane;
* personalul de deservire și administrativ al subdiviziunilor de producție - 47 persoane.

 1.5. Remunerarea totală constituie 18 762 553 lei, inclusiv:

* personalului entității în perioada de gestiune 18 512 053 lei, din care:
* personalul administrativ – 2 463 878 lei;
* personalul încadrat în activitatea de distribuire - 2 417 849 lei;
* personalul încadrat în procesul de fabricare a produselor și prestare a serviciilor - 8 291 716 lei;
* personalul de deservire și administrativ al subdiviziunilor de producție - 5 338 610 lei.
* membrilor organelor de administrare, de conducere și supraveghere și alte angajamente apărute sau asumate în legătură cu pensiile membrilor actuali sau ale foștilor membri ai acestor organe - 250 500 lei.

***2. Politici contabile***

Situațiile financiare sunt întocmite în conformitate cu prevederile Legii nr. 287/2017 și SNC în vigoare la 31 decembrie 2023. Abateri de la principiile generale și caracteristicile calitative prevăzute în Legea nr. 287/2017 și SNC nu au fost comise.

Perioada de gestiune coincide cu anul calendaristic.

Indicatorii situațiilor financiare sunt determinați în baza următoarelor metode și procedee, prevăzute în politicile contabile aprobate prin ordinul directorului entității nr. 125 din 30 decembrie 2022:

2.1. În componența mijloacelor fixe sunt incluse imobilizările corporale transmise în exploatare, valoarea cărora depășește plafonul stabilit de legislație.

2.2. Valoarea imobilizărilor necorporale și corporale amortizabile primite cu titlu gratuit și utilizate în procesul de fabricare a produselor/prestarea serviciilor a fost contabilizată inițial în componența veniturilor anticipate cu decontarea la veniturile din vînzări în mărimea și proporția amortizării calculate.

2.3. Amortizarea imobilizărilor necorporale și corporale s-a calculat prin metoda liniară începînd cu prima zi a lunii, care urmează după luna transmiterii acestora în exploatare.

2.4. Transferul obiectelor de imobilizări corporale în/din categoria de investiții imobiliare s-a efectuat la costul de intrare.

2.5. Costurile de ieșire a imobilizărilor corporale au fost înregistrate ca cheltuieli cu active imobilizate.

2.6. Imobilizările necorporale sunt înregistrate în bilanț conform modelului bazat pe cost.

2.7. Utilajele, mijloacele de transport și alte obiecte de mijloace fixe sunt înregistrate în bilanț conform modelului bazat pe cost, iar terenurile și clădirile - conform modelului reevaluării.

2.8. Suma prejudiciului material de primit a fost înregistrat în mărime integrală în componența altor venituri din activitatea operațională.

2.9. Creanțele compromise au fost decontate pe seama corecțiilor (provizioanelor) constituite.

2.10. Contabilitatea stocurilor s-a ținut în expresie cantitativă și valorică.

2.11. Stocurile primite cu titlu gratuit au fost contabilizate inițial în componența veniturilor anticipate cu decontarea ulterioară la veniturile din vînzări pe măsura utilizării în procesul de fabricare a produselor/prestare a serviciilor.

2.12. Materialele consumate la prestarea serviciilor sunt incluse în costul serviciilor.

2.13. Stocurile importate sunt evaluate în lei moldovenești prin recalcularea valutei străine la cursul de schimb al BNM stabilit la data întocmirii declarației vamale.

2.14. Soldurile stocurilor la data raportării sunt evaluate prin metoda costului mediu ponderat.

2.15. Valoarea anvelopelor și acumulatoarelor procurate separat de mijloacele de transport a fost decontată la costurile/cheltuielile curente în următorul mod:

* pentru autocamioane - conform kilometrajului parcurs;
* pentru autoturisme - în mărime integrală la transmiterea în exploatare.

2.16. Valoarea realizabilă netă a stocurilor este determinată la data raportării prin metoda categoriilor (elementelor) de stocuri.

2.17. În componența obiectelor de mică valoare și scurtă durată sunt incluse bunurile, valoarea unitară a cărora nu depășește plafonul stabilit de legislație.

2.18. Obiectele de mică valoare și scurtă durată, valoarea unitară a cărora nu depășește 1/6 din plafonul stabilit de legislație, sunt decontate la costurile/cheltuielile curente în momentul transmiterii în exploatare.

2.19. Veniturile anticipate sunt decontate la veniturile curente în mod uniform cu excepția veniturilor din primirea cu titlu gratuit a imobilizărilor necorporale și corporale amortizabile și stocurile care sunt decontate respectiv pe parcursul duratei de exploatare a obiectului proporțional amortizării calculate și pe măsura ieșirii.

2.20. Cheltuielile (pierderile) privind reparația și deservirea în cursul perioadei de garanție a bunurilor vîndute; concediile de odihnă și litigiile în curs sunt compensate pe seama provizioanelor constituite.

2.21. Contabilitatea costurilor de producție s-a ținut separat pe activitățile de bază și auxiliare.

2.22. Costurile indirecte de producție sunt repartizate pe tipuri de produse fabricate/servicii prestate proporțional salariilor de bază ale muncitorilor încadrați în activitățile de bază și auxiliare.

2.23. Costul produselor fabricate și a serviciilor prestate s-a calculat lunar.

2.24. Contabilitatea costurilor de producție și a costurilor aferente contractelor de leasing la locator s-a ținut cu aplicarea conturilor de gestiune.

2.25. Costul produselor fabricate este calculat prin metoda pe faze cu aplicarea variantei fără semifabricate, iar costul serviciilor prestate - prin metoda pe comenzi.

2.26. Veniturile din vînzări cuprind veniturile din comercializarea produselor/mărfurilor, prestarea serviciilor și din contractele de leasing.

2.27. Veniturile din vînzări sunt recunoscute separat pentru fiecare tranzacție.

2.28. Veniturile din prestarea serviciilor sunt recunoscute după metoda prestării integrale.

2.29. Ajustarea veniturilor curente în cursul perioadei de gestiune a fost efectuată prin întocmirea înregistrărilor contabile de stornare și suplimentare.

2.30. Costul vînzărilor cuprinde valoarea contabilă/costul efectiv al mărfurilor/produselor vîndute și serviciilor prestate și cheltuielile aferente contractelor de leasing.

2.31. Componența cheltuielilor de distribuire, cheltuielilor administrative și a altor cheltuieli din activitatea operațională a fost stabilită de către entitate de sine stătător în baza anexelor 2, 3 și 4 la SNC „Cheltuieli”.

2.32. Ajustarea cheltuielilor curente în cursul perioadei de gestiune a fost efectuată prin întocmirea înregistrărilor contabile de stornare și suplimentare.

2.33. Operațiunile de export/import de active/servicii și alte tranzacții de comerț internațional sunt contabilizate inițial în monedă națională prin aplicarea cursului oficial al leului moldovenesc la data întocmirii declarației vamale.

2.34. Elementele monetare în valută străină (numerarul, creanțele și datoriile, cu excepția avansurilor acordate și primite pentru procurări/livrări de active și servicii, investițiile financiare, cu excepția acțiunilor și cotelor părți) sunt recalculate în moneda națională la data raportării.

***3. Imobilizări necorporale***

3.1. Costul de intrare a imobilizărilor necorporale la 01.01.2023 - 2 341 152 lei.

3.2. Majorările costului de intrare a imobilizărilor necorporale în cursul 2023 - 1 226 500 lei.

3.3. Costul de intrare a imobilizărilor necorporale la 31.12.2023 - 3 567 652 lei.

3.4. Amortizarea acumulată a imobilizărilor necorporale la 01.01.2023 - 617 935 lei.

3.5. Majorarea amortizării acumulate a imobilizărilor necorporale în cursul 2023 - 324 046 lei.

3.6. Amortizarea acumulată a imobilizărilor necorporale la 31.12.2023 - 941 981 lei.

3.7. Valoarea contabilă a imobilizărilor necorporale amortizabile la 31.12.2023 - 1 544 171 lei.

***4. Imobilizări corporale***

4.1. În anul 2023 entitatea a efectuat evaluarea ulterioară a terenurilor și clădirilor conform modelului reevaluării. Informațiile privind aceste categorii de imobilizări sînt prezentate în tabelul 4.1.

Tabelul 4.1.

**Informațiile privind imobilizările corporale evaluate conform modelului reevaluării**

(în lei)

|  |  |  |  |  |  |
| --- | --- | --- | --- | --- | --- |
| Categorii de imobilizări | Valoarea reevaluată | Diferențe (rezerve) din reevaluare la 01.01.2023 | Modificarea diferențelor din reevaluare în cursul 2023  | Diferențe (rezerve) din reevaluare la 31.12.2023 | Valoarea contabilă la 31.12.2023 în cazul în care imobilizările nu ar fi fost reevaluate |
| la 01.01. 2023 | la 31.12. 2023 |
| 1. Terenuri | 3 398 852 | 3 275 152 | 298 780 | (45 300) | 253 480 | 3 021 672 |
| 2. Clădiri | 28 402 188 | 27 160 578 | 2 179 743 | 72 394 | 2 252 137 | 17 020 544 |
| Total | 31 801 040 | 30 435 730 | 2 478 523 | 27 094 | 2 505 617 | 20 042 216 |

Tratamentul fiscal al diferențelor din reevaluare:

* venitul din reevaluarea mijloacelor fixe și a altor active nu se include în venitul brut, adică majorarea diferențelor din reevaluare este neimpozabilă (conform prevederilor art. 20 lit. z9) din Codul fiscal);
* nu se permite deducerea sumei din reevaluarea mijloacelor fixe și a altor active, adică diminuarea diferențelor din reevaluare este nedeductibilă (conform prevederilor art. 24 alin. (18) din Codul fiscal).

4.2. Costul de intrare (sau altă valoare ce substituie costul de intrare) a imobilizărilor corporale la 01.01.2023 - 111 663 724 lei.

4.3. Majorările costului de intrare (sau altei valori ce substituie costul de intrare) a imobilizărilor corporale în cursul 2023 - 8 774 746 lei.

4.4. Diminuările costului de intrare (sau altei valori ce substituie costul de intrare) a imobilizărilor corporale în cursul 2023 - 6 916 042 lei.

4.5. Transferurile imobilizărilor corporale în cursul 2023 la costul de intrare (sau altă valoare ce substituie costul de intrare) în categoria stocurilor - 105 400 lei.

4.6. Costul de intrare (sau altă valoare ce substituie costul de intrare) a imobilizărilor corporale la 31.12.2023 - 113 417 028 lei.

4.7. Amortizarea acumulată a imobilizărilor corporale la 01.01.2023 - 37 376 224 lei.

4.8. Majorarea amortizării acumulate a imobilizărilor corporale în cursul 2023 - 8 854 426 lei.

4.9. Amortizarea acumulată a imobilizărilor corporale la 31.12.2023 - 46 230 650 lei.

4.10. Pierderile acumulate din deprecierea imobilizărilor corporale (terenurilor, mașinilor, utilajelor și mijloacelor de transport) la 01.01.2023 - 726 673 lei.

4.11. În 2023 a fost depreciat un strung de tăiere în legătură cu deteriorarea fizică semnificativă.

4.12. Suma pierderilor din depreciere recunoscute în 201X - 36 576 lei.

4.13. Drept bază pentru determinarea valorii juste minus costurile de vânzare a activelor depreciate au servit rapoarte de evaluare a obiectelor respective, întocmite de evaluatori desemnați.

4.14. În 2023 a fost reluată pierderea din deprecierea utilajului tehnologic în legătură cu majorarea prețurilor de piață pentru active similare.

4.15. Suma pierderilor din depreciere reluate în 2023 - 12 000 lei.

4.16. Suma pierderilor din depreciere decontate la ieșirea imobilizărilor corporale în cursul 2023 - 105 400 lei.

4.17. Pierderile acumulate din deprecierea imobilizărilor corporale la 31.12.2023 - 645 849 lei.

4.18. Costurile îndatorării capitalizate în cursul 2023 - 1 680 000 lei.

4.19. Costurile ulterioare capitalizate în cursul 2023 - 530 783 lei.

4.20. Valoarea contabilă a imobilizărilor corporale care nu se utilizează temporar la 31.12.2023 - 842 953 lei.

4.21. Costul de intrare (sau altă valoare ce substituie costul de intrare) a obiectelor amortizate integral și care continuie să funcționeze la 31.12.2023 - 1 592 648 lei.

4.22. Valoarea contabilă a imobilizărilor corporale gajate, ipotecate, acordate drept garanție pentru anumite datorii ale entității la 31.12.2023 - 1 820 635 lei.

4.23. În cursul anului 2023 a fost în derulare contractul încheiat în 2023-1 privind primirea unui autocamion în leasing financiar pe 5 ani.

4.24. Suma dobînzilor de leasing constatate ca cheltuieli curente în cursul 2023 - 79 749 lei.

4.25 Denumirea și valoarea contabilă a obiectelor transferate în componența investițiilor imobiliare în cursul 2023: clădirea transferată în decembrie 2023 din categoria mijloacelor fixe în legătură cu transmiterea în locațiune - 1 139 341 lei.

4.26. Suma plăților de locațiune constatate ca venituri curente în cursul 2023 - 21 300 lei.

***5. Investiții financiare***

5.1. Entitatea „Alfa” SRL deține cota de participație în valoare de 52 500 lei care constituie 42% din capitalul social al entității „Beta” SRL.

5.2. În noiembrie 2023-1 entitatea „Alfa” a acordat entității „Beta” un împrumut în sumă de 105 390 lei pe un termen de 2 ani. Conform condițiilor contractuale, dobânda anuală constituie 8% și va fi achitată la sfârșitul termenului de împrumut.

5.3. Entitatea „Alfa” SRL la 01.12.2023 a procurat 8 500 bonuri de trezorerie cu o valoare nominală unitară de 100 lei cu data scadenței 31 mai 2024. Dobânda pentru aceste bonuri se plătește lunar în mărime de 6,5% anuale de la valoarea nominală a bonurilor în cauză. Valoarea contabilă a acestei grupe de investiții la 31.12.2023 constituie 841 796 lei.

***6. Creanțe***

 6.1. Valoarea contabilă a fiecărei grupe de creanțe la începutul și sfârșitul perioadei de gestiune, inclusiv cota curentă a creanțelor pe termen lung, este prezentată în tabelul 6.1.

Tabelul 6.1.

**Informații privind valoarea contabilă a creanțelor pentru anul 2023**

|  |  |  |
| --- | --- | --- |
| Nr.crt. | Grupe de creanțe | Suma, Lei |
| la 01.01.2023 | la 31.12.2023 |
| 1. | Creanțe comerciale | 40 435 747 | 143 645 268 |
| 2. | Avansuri acordate | 1 262 455 | 2 176 873 |
| 3. | Creanțe ale bugetului | 128 271 | 449 949 |
| 4. | Creanțe ale personalului | 174 395 | 172 062 |
| 5. | Alte creanțe | 2 545 770 | 550 328 |
| TOTAL | 44 546 638 | 146 994 480 |

6.2 Informația privind mărimea provizioanelor (corecțiilor) privind creanțele compromise, inclusiv mărimea creanțelor compromise decontate în perioada de gestiune, sunt prezentate în tabelul 6.2.

Tabelul 6.2.

**Informații privind creanțele compromise și provizioanele (corecțiile) privind creanțele compromise pentru anul 2023**

|  |  |  |  |  |  |
| --- | --- | --- | --- | --- | --- |
| Denumirea corecției | Sold la 01.01.2023 | Constituirea  | Utilizarea pentru decontarea creanțelor | Decontarea la venituri | Sold la 31.12.2023 |
| Corecții (provizioane) privind creanțele compromise (lei) | 326 548 | 570 649 | 503 563 | 0 | 393 634 |

Pe parcursul perioadei de gestiune au fost înregistrate creanțe compromise în sumă de 503 563 lei (tabelul 6.3.).

Tabelul 6.3.

**Descifrarea creanțelor compromise înregistrate în anul 2023**

|  |  |  |
| --- | --- | --- |
| Denumirea entității | Suma, lei | Motivul calificării creanței drept compromisă |
| „Gama” SRL | 503 563 | Expirarea termenului de prescripție extinctivă |
| TOTAL creanțe compromise înregistrate în perioada de gestiune | 503 563 | X |

***7. Stocuri***

 7.1. Informația privind stocurile pentru anul 2023, în contextul prevederilor de SNC „Stocuri”, este prezentată în tabelul 7.1.

Tabelul 7.1.

**Informații privind stocurile pentru anul 2023**

|  |  |  |
| --- | --- | --- |
| Nr.crt. | Denumirea indicatorilor | Suma, Lei |
| 1. | Valoarea stocurilor intrate în perioada de gestiune, inclusiv: | 1 026 459 398 |
|  |  Materiale | 506 172 025 |
|  |  Obiecte de mică valoare și scurtă durată | 731 185 |
|  |  Produse | 507 597 048 |
|  |  Mărfuri | 11 959 140 |
| 2. | Valoarea stocurilor ieșite în perioada de gestiune, inclusiv: | 1 019 557 549 |
|  |  Materiale | 493 692 816 |
|  |  Obiecte de mică valoare și scurtă durată | 257 648 |
|  |  Produse | 507 159 554 |
|  |  Mărfuri | 18 447 531 |
| 3. | Valoarea contabilă a stocurilor evaluate la valoarea realizabilă netă la situația din data raportării, inclusiv: | 887 290 |
|  | * la cost de intrare
 | 1 476 811 |
|  | * ajustarea pentru deprecierea stocurilor
 | 589 521 |
| 4. | Suma ajustării pentru deprecierea stocurilor în perioada de gestiune |  |
|  | * recunoscută
 | 225 457 |
|  | * decontată
 | 125 457 |
| 5. | Valoarea contabilă a stocurilor gajate în contul datoriilor la situația din data raportării | 1. 714 522
 |

7.2. Baza de repartizare a costurilor indirecte de producție – cantitatea produselor fabricate.

***8. Capital propriu***

8.1. Entitatea „Alfa” SRL are trei asociați care dețin următoarele cote de participație în capitalul social:

1. entitatea „Omega” SRL - 4 042 160 lei (40%);
2. Ursu Victor - 3 031 620 lei (30%);
3. Crețu Ion - 3 031 620 lei (30%).

8.2. În anul 2023 au fost efectuate următoarele operațiuni cu elementele de capital propriu:

* depuse aporturi suplimentare ale participanților în sumă totală de 1 226 500 lei, inclusiv de către:
* entitatea „Omega” SRL - 490 600 lei (40%);
* Ursu Victor - 367 950 lei (30%);
* Crețu Ion - 367 950 lei (30%).
* răscumpărată partea socială a asociatului SRL la valoare de răscumpărare de 70 800 lei și revândută la valoare de revânzare - 50 000 lei;
* decontate alte rezerve la profitul nerepartizat al anilor precedenți în mărime de 35 800 lei;
* înregistrate pierderi (corecții) ale anilor precedenți în sumă de 22 184 lei;
* repartizate dividende pe seama profitului anului:
* 2022 - în sumă de 2 320 800 lei,
* 2023 - în sumă de 450 000 lei,
* înregistrat profit nerepartizat al anilor precedenți în sumă totală de 139 700 lei, inclusiv din decontarea:
* primelor de capital în sumă de 58 600 lei,
* altor rezerve în sumă de 35 800 lei,
* surplusului de reevaluare aferent terenului vândut în sumă de 45 300 lei,
* reflectate pierderile neacoperite ale anilor precedenți din decontarea diferenței nefavorabile dintre valoarea de răscumpărare și valoarea de revînzare a părții sociale în sumă de 20 800 lei;
* înregistrat surplusul din reevaluarea clădirii administrative în sumă de 200 255 lei și reducerea din reevaluarea clădirilor în sumă de 127 861 lei;
* decontat surplusul de reevaluare a terenului vîndut în sumă de 45 300 lei;
* reflectată reducerea de reevaluare a clădirii subdiviziunii de producție în sumă de 127 861 lei.

***9. Datorii***

9.1. La data raportării entitatea înregistrează datorii cu un termen de achitare mai mare de 5 ani în sumă de 10 000 000 lei.

 9.2. Valoarea totală a datoriilor acoperite cu garanții constituie 22 756 478 lei. Valoarea contabilă a activelor depuse în calitate de garanții pentru acoperirea datoriilor constituie:

* stocuri - 5 714 522 lei;
* clădiri - 18 500 460 lei;
* mașini și utilaje - 6 420 155 lei.

9.3. Valoarea contabilă a fiecărei grupe de datorii la începutul și sfîrșitul perioadei de gestiune, inclusiv cota curentă a datoriilor pe termen lung, este prezentată în tabelul 9.1.

Tabelul 9.1.

**Informații privind valoarea contabilă a datoriilor pentru anul 2023**

|  |  |  |
| --- | --- | --- |
| Nr.crt. | Grupe de datorii | Suma, Lei |
| Datorii pe termen lung | Datorii curente |
| la 01.01.2023 | la 31.12.2023 | la 01.01.2023 | la 31.12.2023 |
| 1. | Datorii financiare | 25 564 419 | 14 660 323 | 8 546 093 | 13 974 828 |
| 2. | Datorii comerciale | 2 212 355 | 972 955 | 26 099 973 | 114 035 050 |
| 3. | Datorii calculate |  | 58 266 | 8 594 426 | 7 467 418 |
| 4. | Subvenții |  | 196 667 |  |  |
| 5. | Alte datorii | 157 890 | 157 890 | 2 390 597 | 2 591 685 |
| TOTAL | 27 934 664 | 16 046 101 | 45 631 089 | 138 068 981 |

9.4. În perioada de gestiune au fost decontate la venituri curente datorii cu termenul de prescripție expirat în sumă totală de 50 000 lei fără TVA.

9.5. Informația privind subvențiile pentru perioada de gestiune este prezentată după cum urmează:

* valoarea contabilă a subvențiilor la 01.01.2023 0 lei
* valoarea contabilă a subvențiilor la 31.12.2023 196 667 lei
* mărimea subvențiilor primite pe parcursul perioadei de gestiune 200 000 lei
* mărimea subvențiilor decontate pe parcursul perioadei de gestiune 3 333 lei
* mărimea subvențiilor restituite în perioada de gestiune 0 lei
* mărimea subvențiilor care urmează a fi restituite în
perioada de gestiune ulterioară 0 lei
1. ***Provizioane***

10.1. În anul 2023 entitatea a constituit și a utilizat provizioane, ale căror solduri și majorări/diminuări sunt prezentate în tabelul 10.1.

Tabelul 10.1.

**Informații privind provizioanele pe anul 2023**

(în lei)

|  |  |  |  |  |  |
| --- | --- | --- | --- | --- | --- |
| Nr. crt. | Denumirea provizionului  | Sold la 01.01.2023 | Majorări | Diminuări  | Sold la 31.12.2023 |
| 1 | Provizioane pentru beneficiile angajaților | 190 300 | 2 175 328 | 1 942 934 | 422 694 |
| 2 | Provizioane pentru garanții acordate cumpărătorilor/clienților | 1 798 049 | 2 402 990 | 776 945 | 3 424 094 |
| 3 | Alte provizioane | 248 337 | 187 141 | 144 695 | 290 784 |
|  | Total | 2 236 686 | 4 765 459 | 2 864 574 | 4 137 572 |

10.2. Soldul la 31.12.2023 a provizioanelor pentru garanții acordate cumpărătorilor/clienților include suma:

* provizioanelor pe termen lung de 2 249 955 lei;
* provizioanelor curente de 1 174 139 lei.

10.3. Alte provizioane cuprind provizioanele constituite pentru litigii.

***11. Venituri***

 11.1. În anul 2023 au fost înregistrate categoriile semnificative de venituri prezentate în tabelul 11.1.

Tabelul 11.1.

**Informații privind categoriile semnificative de venituri**

|  |  |  |
| --- | --- | --- |
| Nr.crt. | Venituri | Suma, lei |
| 1. | Venituri din vînzarea produselor | 733 085 563 |
| 2. | Venituri din vînzarea mărfurilor | 17 911 047 |
| 3. | Venituri din ieșirea altor active circulante | 2 959 671 |
| 4. | Venituri din prestarea serviciilor și executarea lucrărilor  | 2 315 737 |
| 5. | Venituri aferente diferențelor de curs valutar  | 1 671 804 |

***12. Cheltuieli***

 12.1. În anul 2023 au fost înregistrate categorii semnificative de cheltuieli prezentate în tabelul 12.1.

Tabelul 12.1.

**Informații privind categorii semnificative de cheltuieli**

|  |  |  |
| --- | --- | --- |
| Nr.crt. | Cheltuieli | Suma, lei |
| 1. | Valoarea contabilă a produselor vîndute | 505 327 885 |
| 2. | Valoarea contabilă a mărfurilor vîndute | 16 079 857 |
| 3. | Cheltuieli privind amortizarea, întretinerea și reparația activelor imobilizate cu destinatie administrativă | 8 238 685 |
| 4. | Cheltuieli privind dobînzile | 5 050 268 |
| 5. | Cheltuieli de publicitate și marketing | 4 711 025 |
| 6. | Cheltuieli aferente diferențelor de curs valutar | 4 644 344 |
| 7. | Cheltuieli cu personalul administrativ | 3 533 889 |
| 8. | Valoarea contabilă și cheltuielile aferente altor active circulante ieșite | 3 280 444 |
| 9. | Cheltuieli cu personalul comercial | 3 239 070 |
| 10. | Cheltuieli privind reparațiile și deservirea produselor și mărfurilor în perioada de garanție | 2 402 990 |
| 11. | Costul serviciilor prestate și lucrărilor executate terților  | 2 150 000 |
| 12. | Cheltuieli aferente diferențelor nefavorabile dintre curs oficial BNM si curs de cumpărare | 1 458 942 |

12.2. Cheltuieli grupate după natură în contextul prevederilor Anexei nr. 1 din SNC „Cheltuieli”, sunt prezentate în tabelul 12.2.

Tabelul 12.2.

**Informații privind cheltuielile grupate după natură**

|  |  |  |
| --- | --- | --- |
| Nr.crt. | Indicatori | Suma, lei |
| 1. | Variația stocurilor de producție (semifabricate, produse finite, produse în curs de execuție etc.)\* | (437 493) |
| 2. | Cheltuieli cu materiale | 487 378 402 |
| 3. | Cheltuieli cu personalul | 25 199 807 |
| 4. | Cheltuieli privind amortizarea și deprecierea | 10 271 795 |
| 5. | Alte cheltuieli | 196 877 506 |
| 6 | Total cheltuieli, cu excepția cheltuielilor privind impozitul pe venit (1+2+3+4+5) | 719 290 017 |

**\*** Variația stocurilor de producție în sumă de 437 493 lei se determină în următorul mod:

- col.4 - col.5 din rd.260 și 270 (cu excepția mărfurilor) din bilanț (7 484 237 lei - 7 921 730 lei).

***13. Evenimente ulterioare***

13.1. Evenimente ulterioare care conduc la ajustarea situațiilor financiare pe anul 2023 nu au avut loc.

13.2. După data raportării au fost înregistrate următoarele evenimente ulterioare, care nu conduc la ajustarea situațiilor financiare pe anul 2023:

* în ianuarie 2024 - modificări semnificative ale cursului de schimb valutar;
* în februarie 2024 - vânzarea unei clădiri administrative cu valoare semnificativă.